stanford-oval/wikipedia huggingface dataset:
חנן קמינסקי
ביוגרפיה

קמינסקי נולד בשנת 1950 בבריסל (בלגיה), למשפחה יהודית ששרדה את השואה, ומתגורר כיום בתל אביב.
בגיל 20 עלה לישראל לבדו, בחיפוש אחר חלום להפוך לעובד אדמה בקיבוץ. אבל היה זה חלום ילדות אחר, האהבה לציור, שבו בחר להתמקד והוא סיים את לימודיו באקדמיה לאמנות ועיצוב בצלאל בירושלים בשנת 1977. במסגרת לימודיו שם פגש את המרצה האורח, במאי סרטי ההנפשה האיטלקי עמנואל לוצאטי שהשפיע רבות על הקריירה שלו.
לאחר סיום לימודיו, קמינסקי יצר סרטי הנפשה קצרים לילדים בטלוויזיה הישראלית המתפתחת. לאחר מכן, הוא המשיך את לימודיו באקדמיית רויאל לאמנות באמסטרדם, שם יצר את סרט ההנפשה הקצר שלו "הורוד והאפור" (1981).
במהלך שנות ה-80 החל לשתף פעולה עם CTW בניו יורק ויצר סרטי הנפשה קצרים ל"Sesame street" וגם ל"רחוב סומסום" בגרסה הישראלית שלו, ומאוחר יותר, בשנות ה-90, ל"שארע סימסים", הגרסה הפלסטינית שלו.
בין 1985-1988 חי בפריז שם יצר את סדרת סרטי ההנפשה הראשונה שלו לטלוויזיה "Les Betises" ("השטויות"), קופרודוקציה בין הטלוויזיה הצרפתית והשווייצרית.
בשנת 1990, היה לבמאי ההנפשה של קלטת הילדים שירים קטנים, שזכתה להצלחה רבה ובעקבותיה יצאו קלטות המשך.
בין השנים 1991-1995 ביים את סרט ההנפשה באורך מלא הראשון שלו "הרפתקאות שלומיאל". הסרט, המבוסס על סיפורים קצרים מאת הסופר זוכה פרס נובל יצחק בשביס-זינגר, עם מוזיקה של המלחין זוכה פרס האוסקר מישל לגראן ("מטריות שרבורג") ושירים ודיאלוגים של זוכה פרס אמי שלדון הארניק ("כנר על הגג") זכה לפרסים והיה לנקודת מפנה בקריירה שלו.
בשנת 1998 היה לבמאי הנפשה בסרט באורך מלא "בבר מלך הפילים". בין 1999-2008 יצר את שלושת סרטי ההנפשה באורך מלא ואת סדרת הטלוויזיה הנודעים "Pettson & Findus" (פרס Pulcinella 2001), את סרט ההנפשה באורך מלא  "היידי בת ההרים" וסדרות טלוויזיה בהנפשה "The Fantastic Flying Journey", "מכתבים מפליקס" ו-"The Wumblers".
בשנת 2015 זכה בפרס "Pucinella" על הקריירה שלו בפסטיבל הבינלאומי לסרטי הנפשה, Cartoons on the Bay בוונציה. בשנת 1996 הקים את מגמת ההנפשה באקדמיה לאמנות ועיצוב בצלאל. מאז, קולנוע ההנפשה הפך לתעשייה בישראל ותופס חלק נכבד בהפקות טלוויזיה ובתעשיית המשחקים.
בשנת 2017 סיים לביים את סרטו האחרון עד כה, "אגדת המלך שלמה" – קופרודוקציה ישראלית-הונגרית.
קמינסקי הוא פרופסור חבר במכון טכנולוגי חולון (HIT) ובחוג לקולנוע באוניברסיטת תל אביב.
פילמוגרפיה > סרטים באורך מלא

הרפתקאות שלומיאל (Aaron's Magic Village) ‏, 1995 - במאי, תסריטאי ומעצב דמויות. זכה במקום ראשון בפסטיבל Bourg en Bresse Youth Animation ‏
‏ בבר מלך הפילים, 1997- במאי הנפשה. מבוסס על הספר מסיפורי המלך בבר
‏ Pettson and Findus –The Cat and the Old man’s year, 1999 - במאי. הסרט היה מועמד בקטגוריה Starboy Award בפסטיבל Oulu International Children's Film ‏
‏ 2000 ,Pettson & Findus – The Catonauts - במאי
"היידי בת ההרים", 2005 - במאי טרום-הפקה
‏ Pettson’s promisse, 2006 - במאי-שותף
אגדת המלך שלמה, 2018 - במאי ותסריטאי
פילמוגרפיה > סדרות טלוויזיה

רחוב סומסום (כ-50 פרקים) בשנים 1982-93 - במאי
שירים קטנים (5 תוכניות בנות 50 דקות כ"א), 1990 - במאי. עיבוד מוזיקלי של עוזי חיטמן
LES BETISES, 1991 ‏ (13 תוכניות בנות 3 דקות כ"א) - במאי ותסריטאי
מאה שירים ראשונים (4 תוכניות בנות 50 דקות כ"א), 1993 - במאי
Ned’s Newt, 1997 ‏ (26 תוכניות בנות 13 דקות כ"א) - אחראי סטוריבורד
Pettson & Findus, 1999 ‏ (עונה ראשונה, 13 תוכניות בנות 13 דקות כ"א) - במאי
The Fantastic Flying Journey, 2000 ‏ (13 תוכניות בנות 24 דקות כ"א) - במאי. הסדרה מבוססת על ספרו של ג'רלד דארל (Gerald Durrell)
מכתבים מפליקס (26 תוכניות בנות 24 דקות כ"א), 2001 - במאי
The Nimbols, 2003 ‏ (13 תוכניות בנות 24 דקות כ"א) - במאי
Pettson & Findus, 2006 ‏ (עונה שנייה, 13 תוכניות בנות 13 דקות כ"א) - במאי-שותף
The Wumblers, 2008 ‏ (26 תוכניות בנות 12 דקות כ"א) - במאי
פילמוגרפיה > סרטים קצרים

1979 - "חיריק קטן" - במאי
1981 - "הורוד והאפור" - במאי
1983 - "Un certain K" - במאי הנפשה
1985 - " Victory " - במאי
1990 - "שירים קטנים" - במאי הנפשה
ספרים שאייר

1979 – שרה אשל, "החוחית של יזהר", ספרית פועלים
1984 – מרים מיכאליס, "פה מלא מסטיק", ספרית פועלים
1985 – דניאלה כרמי, "הפיצוץ ברחוב אהל"ן", הוצאת כתר
1987 – יענקל'ה יעקובסון, "הראש בעננים", הוצאת ביתן ‏
Louise Doughty, The Man in the Moon and Me, My Book ltd. – 1989
‏Terrance Dicks, How we caught the Wicked Witch, My Book ltd. (UK) – 1990
‏Terrance Dicks, The Day we saved the Circus, My Book ltd. (UK) – 1990
‏Michael Czernich, Die Schelme von Schelm, Franz Schneider Verlag GMBH (Germany) – 1996
טייסי טסקיגי

טייסת טסקיגי. תצלום מתחילת שנות ה-40
הנשיא ג'ורג' בוש מעניק את מדליית הזהב של הקונגרס לטייסי טסקיגי ולאלמנות טייסים, וושינגטון, 29 במרץ 2007
טייסי טסקיגי (באנגלית: Tuskegee Airmen) הוא כינויים של הטייסים האפרו אמריקאים הראשונים בחיל האוויר של ארצות הברית. הם הוכשרו בתקופת מלחמת העולם השנייה בבית ספר לטיסה שנועד לחניכים אפרו אמריקאים בלבד, ליד העיר טסקיגי באלבמה. להק מטוסי הקרב 332, שפעל בזירת הלחימה באירופה, ולהק ההפצצה 447, שלא השלים את אימוניו עד סוף המלחמה, כללו שמונה טייסות שהורכבו מטייסי טסקיגי. בין השנים 1941 ל-1946 הוכשרו בבית-הספר 994 טייסים. 150 מהם נפלו בקרב או נהרגו בתאונות. אחד מן הטייסים, לי ארצ'ר, היה לאלוף הפלות וצבר 4.5 הפלות של מטוסי אויב בחזית מערב אירופה. ג'ון ל. וייטהד ג'וניור שירת בחיל האוויר עד לשנת 1974.
בזמן מלחמת העולם השנייה הייתה נהוגה הפרדה גזעית בצבא האמריקאי, ורבים מהאזרחים האפרו אמריקאים עדיין היו כפופים לחוקי ג'ים קרואו. אחרי מאבק במשך שני עשורים של פעילי זכויות אזרח, שהבולטים בהם היו וולטר וואייט, פיליפ רנדולף וויליאם האסטי, אישר הקונגרס ב-3 באפריל 1939 תקציב להכשרת טייסים אפרו אמריקאים. תנאי הקבלה כללו כישורי לחימה והשכלה גבוהה.
בית הספר התפרסם סמוך לתחילת פעילותו, במרץ 1941, כאשר הגברת הראשונה אלינור רוזוולט ביקרה בו וביקשה לטוס עם אחד המדריכים.
הטייסת הראשונה שהוכשרה ואורגנה בטסקיגי, טייסת 99, נשלחה לצפון אפריקה באפריל 1943. הגיחה המבצעית הראשונה שלה, ב-2 ביוני 1943, הייתה תקיפה של האי האיטלקי פנטלריה.
הטייסות האחרונות של אנשי טסקיגי פורקו ב-1 ביולי 1947.
ב-1995 הופק סרט טלוויזיה בשם "The Tuskegee Airmen" שכתב פריס קוואלס וכיכבו בו לורנס פישבורן, קובה גודינג ג'וניור וג'ון לית'גו.
חילופי שטחים

חילופי שטחים הוא מונח המציין העברת שטחים הנמצאים בשליטתה של מדינה אחת לאחרת, תמורת שטחים אחרים המועברים מן המדינה השנייה לראשונה. לעיתים אחד הצדדים אינו מדינה אלא ישות אחרת השולטת בשטחים.
חילופי שטחים יכולים להיעשות בהסכם בין שתי מדינות, או על פי החלטה של ממשלה השולטת על שתי טריטוריות המהוות ישויות נפרדות - למשל, שינוי גבולות בין שתי מושבות, או שטחי מנדט של מעצמה אימפריאליסטית.
חילופי שטחים נעשו בעבר בהיסטוריה. כך, למשל, קבע חוזה מדריד משנת 1750 בין ספרד ופורטוגל כי בחילופי שטחים בין שתי האימפריות ינטשו הפורטוגלים את קולוניה דל סקרמנטו שעל גדת ריו דה לה פלטה באורוגוואי דהיום, תמורת העברת שטחים ממזרח לנהר אורוגוואי, ובהם 7 מיסיונים ישועיים, לידיהם.
חילופי שטחים במזרח התיכון

בהיסטוריה המודרנית נעשו מספר חילופי שטחים במזרח התיכון, ביניהם:
חילופי שטחים בין תחום המנדט הבריטי על ארץ ישראל ובין תחומי המנדט הצרפתי על סוריה ולבנון, עליהם סוכם בין בריטניה לצרפת, שנעשו לאחר קביעת ראשונית של הגבול בסיום מלחמת העולם הראשונה.
חילופי שטחים לאחר תום מלחמת העצמאות בין ישראל וירדן. תמורת שטחים באזור הר חברון שהועברו לירדן, קיבלה ישראל שטחים בוואדי עארה (נחל עירון).
חילופי שטחים בין ירדן לערב הסעודית בשנת 1965: ירדן ויתרה על שטחי מדבר נרחבים בפנים היבשה, תמורת רצועת חוף של מספר קילומטרים ליד העיר עקבה.
חילופי שטחים בין ירדן לסוריה שנעשו בשנת 2004 ושמו קץ לסכסוך גבולות ממושך.
חילופי שטחים מוצעים בין ישראל לרשות הפלסטינית:
"תיקוני גבול קלים" בהסדר מוצע : בתוכניות השונות להסדר בין ישראל למדינה פלסטינית המבוססות על גבולות 1967 מדובר בתיקוני גבול קלים. אם מקבלים את העיקרון של גבולות 1967, מהווים התיקונים המוצעים חילופי שטחים, שכן מדובר בהעברת שטחים בין מדינת ישראל (שהונח שהטריטוריה המקורית שלה היא בגבולות 67) ובין המדינה הפלסטינית.
תוכניתם של עוזי ארד, גדעון ביגר ושמואל בר, לפיה ישראל תפנה חלק מרמת הגולן ותשאיר חלק ממנה בשליטתה, ירדן תעביר לסוריה חבל ארץ בגבול ביניהן, וישראל תעביר לירדן שטח בערבה.
תוכנית חילופי השטחים של אביגדור ליברמן.
הערות שוליים

↑  יואב שטרן, הסכם סורי-ירדני על תיקוני גבול וחילופי שטח בלי לעקור ישובים, באתר הארץ, 26 בנובמבר 2004.
↑  בן כספית, יוזמה: ישראל, ירדן וסוריה יחליפו שטחים, באתר nrg‏, 9 בדצמבר 2004.
טוראיס

ערך זה עוסק בכוכב בקבוצת ירכתי הספינה. אם התכוונתם לכוכב בקבוצת שדרית, ראו .
| --- | --- |
   
 מיקומו של טוראיס בקבוצת ירכתי הספינה
 נתוני תצפית
 קבוצת כוכבים:  ירכתי הספינה
 שמות נוספים:  ρ בירכתי הספינה, HD 67523
 סוג:  כוכב ענק לבן-צהבהב
 בהירות נראית:  2.81
 סיווג ספקטרלי:  F6 II
 עלייה ישרה:  08ʰ 07ᵐ 32.65ˢ מילי-שניות קשת בשנה
 נטייה:  ‏15.57″ ‏18′ ‏24°‏- מילי-שניות קשת בשנה
 משך מחזור השתנות:  3 שעות, 22 דקות ו-52 שניות
 מאפיינים פיזיים
 בהירות מוחלטת:  1.36
 מרחק:  63.5  שנות אור 19.47  פארסק
 רדיוס:  3.52 רדיוסי שמש
 מסה:  1.1 מסות שמש
 עוצמת הארה:  פי 24 מהשמש
 טמפרטורה:  6,900 K
 מהירות סיבוב:  8±0.4 קילומטר לשנייה
 מהירות רדיאלית:  45.8 קילומטר בשנייה
 מתכתיות:  0.5 
 
טוּרֵאִיס (ערבית, تُرَيْس - מגן), או ρ בירכתי הספינה, הוא כוכב בולט בקבוצת הכוכבים ירכתי הספינה עם בהירות נראית מדרגה 2.81. השם טוראיס ניתן לעיתים גם לכוכב אספידיסקה שבקבוצת שדרית הסמוכה, שמייצג מגן הראלדי על דופן הספינה, בעוד שכוכב זה מייצג מגן נוסף הנמצא בקצה האחורי של הספינה.
מאפיינים

טוראיס הוא כוכב ענק לבן-צהבהב עם סיווג ספקטרלי F6 II. סיווג זה ניתן על פי מדידה פוטומטרית, כאשר מדידות ספקטרוסקופיות מראות תכונות שמתאימות יותר לכוכב מסוג ספקטרלי F2 או F5 ולכן לפעמים הוא מקבל את הסיווג F5IIkF2IImF5II, שמציין את הסיווג המתאים למדידות הספקטרוסקופיות השונות. מסתו של טוראיס מעט גדולה ממסת שמש, אך רדיוסו גדול פי 3.5 מרדיוס השמש, טמפרטורת פניו כ-6,900 קלווין והוא מאיר בעוצמה של פי 24 מעוצמת ההארה של השמש.
בהירותו של טוראיס משתנה בין דרגות בהירות 2.68 ו-2.87 במחזוריות של 3 שעות, 22 דקות ו-52 שניות או 7.1 מחזורים ביום, והוא מסווג כמשתנה קפאידי ננסי מהסוג של δ במגן. סיבת ההשתנות היא פעימות מחזוריות שגורמות להתנפחות והתכווצות של הכוכב תוך עלייה וירידה בבהירות. זהו אחד המשתנים הקרים ביותר מסוג זה, שכן בדרך כלל משתני δ במגן הם בעלי טמפרטורה של 7,000 - 8,000 קלווין. עם מרחק של כ-63.5 שנות אור ממערכת השמש זהו גם אחד הכוכבים הקרובים ביותר מסוג זה, אך בעבר הוא היה אף קרוב יותר. לפני כ-394,000 שנים הוא היה במרחק של כ-11.6 שנות אור ממערכת השמש, דומה למרחק של פרוקיון כיום, והיה אז אחד הכוכבים הבהירים ביותר בשמי הלילה עם בהירות מדרגה 0.9-.
במרחק זוויתי של כ-27 שניות קשת מטוראיס נמצא כוכב עמום מאוד עם בהירות מדרגה 13.8, אך בשל המרחק הזוויתי הקטן והפרש הבהירויות הגדול, לא ניתן למדוד את תכונותיו. נראה שהכוכבים אינם קשורים זה לזה ורק במקרה נמצאים על אותו קו ראייה, אך אם השניים כן נמצאים באותו מרחק ממערכת השמש, אז בן הזוג העמום הוא ככל הנראה ננס אדום שמקיף את טוראיס במרחק של לפחות 540 יחידות אסטרונומיות.
הערות שוליים

1 2 3 4  SIMBAD:Tureis
1 2  P. Mathias, D. Gillet, C. Aerts & M. G. Breitfellner: A spectroscopic study of the δ Scuti star ρ Puppis, Astronomy & Astrophysics, vol. 327, p. 1077 (1997)
1 2  General Catalogue of Variable Stars: ρ Puppis
1 2 3  V. Antoci, G. Handler, F. Grundahl, F. Carrier, E. J. Brugamyer, P. Robertson, H. Kjeldsen, Y. Kok, M. Ireland & J. M. Matthews: Searching for solar-like oscillations in the delta Scuti star rho Puppis, Monthly Notices of the Royal Astronomical Society, Vol. 435, Iss. 2, p. 1573 (2013)
↑  Jonathan Poppele: Night Sky: A Field Guide to the Constellations, Adventure Publications, p. 264 (2010)
↑  J. García-Sánchez, P. R. Weissman, R. A. Preston, D. L. Jones, J. F. Lestrade, D. W. Latham, R. P. Stefanik & J. M. Paredes: Stellar encounters with the solar system, Astronomy & Astrophysics, vol. 379, p.643 (2001)
↑  SIMBAD: DENIS J080733.5-241751
טוראלטוראןX

| --- | --- |

 לידה:  30 באוקטובר 2000 (גיל: 23)
 מוקד פעילות:  אזרבייג'ן אזרבייג'ן
 כלי נגינה:  פסנתר 
 חברים
 טוראל בגמנוב טוראן בגמנוב
 
טוראלטוראןX (באנגלית: TuralTuranX; נולדו ב-30 באוקטובר 2000) הוא שם הבמה של התאומים האזריים טוראל וטוראן בגמנוב, שייצגו את אזרבייג'ן באירוויזיון 2023 עם השיר "Tell Me More".
קריירה

טוראל וטוראן בגמנוב נולדו בעיר זקאלטה שבצפון-מערב אזרבייג'ן. כשלמדו בבית הספר המקומי בעירם החלו ללמוד נגינה על הפסנתר שהוקם שם. לאחר מכן רכש עבורם סינתיסייזר משומש. בהמשך למדו לנגן גם על גיטרה. הצמד הופיע לראשונה בשם הבמה שלו "טוראלטוראןX" בבית ספרם, ואחר כך גם באירועים נוספים. עם זאת, לאחר מות אביהם הפיסקו ליצור מוזיקה.
מאוחר יותר עבר טוראל לבירת המדינה, באקו, והקים את להקת "דהרדג'נגל" עם חברו. במרוצת הזמן הצטרף גם טוראן ללהקה.
ב-2 בפברואר 2023 הוכרז כי הצמד טוראלטוראןX נמנה בין חמשת המועמדים האחרונים לייצוג אזרבייג'ן        באירוויזיון 2023, שיתקיים בליברפול שבממלכה המאוחדת. ב-9 במרץ אושר באופן רשמי כי הוא עתיד לבצע את "Tell Me More" על בימת חצי הגמר הראשון של התחרות, שהתקיים ב-9 במאי. ב-11 במאי 2023 ביצע הצמד את "Tell Me More" על בימת חצי הגמר הראשון של אירוויזיון 2023. הצמד נכשל בניסיון להעפיל לגמר התחרות, שהתקיים ב-13 במאי.
הערות שוליים

↑  "TuralTuranX - Get to know / Tell Me More [Eurovision 2023 Azerbaijan 🇦🇿]" (בגרמנית). נבדק ב-2023-03-10.
↑  Anthony Granger (2023-02-02). "🇦🇿 Azerbaijan: Five Acts in Contention for Eurovision 2023 Revealed" (באנגלית בריטית). נבדק ב-2023-03-10.
↑  Neil Farren (2023-03-09). "🇦🇿 Azerbaijan: TuralTuranX to Eurovision 2023" (באנגלית בריטית). נבדק ב-2023-03-10.
↑  Eurovision 2023 Semi-final 1 Results
| אזרבייג'ן אזרבייג'ן באירוויזיון |
| --- | --- | --- |
| השתתפויות | 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | אלנור חוסיינוב וסמיר ג'וואדזאדה • אייסל טיימורזאדה וארש • סאפורה אליזאדה • אל וניקי • סבינה באבאייבה • פאריד מאמאדוב • דילארה קזימובה • אלנור חוסיינוב • סמרה רחימלי • דיאנה האג'ייבה • אייסל • צ'ינגיז מוסטפייב • סמירה אפנדי • סמירה אפנדי • נדיר רוסטמלי • טוראלטוראןX • פאחרי ואילקין דובלטוב |  |
| שירי המדינה | "Day After Day" • "Always" • "Drip Drop" • "Running Scared" • "When the Music Dies" • "Hold Me" • "Start a Fire" • "Hour of the Wolf" • "Miracle" • "Skeletons" • "X My Heart" • "Truth" • "Cleopatra" • "Mata Hari" • "Fade To Black" • "Tell Me More" • "Özünlə apar" |  |
| ערכים קשורים | אירוויזיון 2012 • יחסי אזרבייג'ן–ארמניה באירוויזיון • İctimai Television |  |
בשנים שלא מופיעות ברשימה נעדרה אזרבייג'ן מהתחרות.
| --- | --- |
בקרת זהויות :  ISNI: 0000 0005 1147 2617  MusicBrainz: e674694e-c8ea-4f3a-bec6-9d1d2f0cc565  VIAF: 19168506887348490533   WorldCat (עם VIAF): 19168506887348490533
טוראית בנג'מין

| --- | --- |

כרזת הסרט באנגלית
 בימוי:  הווארד זיף 
 הופק בידי:  ננסי מאיירס הארווי מילר צ'ארלס שייר גולדי הון
 תסריט:  ננסי מאיירס הארווי מילר
 עריכה:  שלדן קאן 
 שחקנים ראשיים:  גולדי הון ארמנד אסנטה
 מוזיקה:  ביל קונטי 
 צילום:  דיוויד מ. וולש 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  7 באוקטובר 1980
 משך הקרנה:  109 דקות
 שפת הסרט:  אנגלית 
 סוגה:  דרמה קומית, סרט קומדיה, קומדית צבא 
 תקציב:  15,000,000 $
 הכנסות באתר מוג'ו:   privatebenjamin
 דף הסרט ב־IMDb
 
טוראית בנג'מין (באנגלית: Private Benjamin) הוא סרט קומי אמריקאי משנת 1980 בכיכובה של גולדי הון. הסרט היה אחד משוברי הקופות הגדולים של תחילת שנות ה-80. הוא היה מועמד לפרס אוסקר בשלוש קטגוריות: שחקנית ראשית, שחקנית המשנה והתסריט המקורי.
תקציר עלילת הסרט

ג'ודי בנג'מין היא יהודייה צעירה, שמתגייסת לצבא ארצות הברית לאחר שבעלה הטרי נפטר מהתקף לב במהלך קיום יחסי מין בליל הכלולות שלהם. כבר בטירונות היא מגלה כי הצבא הוא לא בדיוק מה שהובטח לה בלשכת הגיוס. בימים הראשונים היא סובלת מהמשמעת הצבאית ואף שוקלת לפרוש, אך לאחר תקופה מסוימת מסתגלת ואף זוכה לשבחים ממפקדיה. באחת החופשות מהצבא היא פוגשת בהנרי טרמונט, רופא צרפתי שרמנטי ומתאהבת בו. הרומן שלהם נמשך תקופה קצרה מאוד – הנרי חייב לחזור לפריז.
ג'ודי, שנחושה להמשיך את היחסים מצליחה להשיג לעצמה הצבה לשרת במפקדת כוחות נאט"ו בבריסל. עם הגיעה לאירופה היא מחדשת את הקשר עם הנרי והוא מציע לה נישואין. סרן לואיס, המפקדת של ג'ודי, מגלה כי הנרי חבר במפלגה קומוניסטית ודורשת ממנה להיפרד ממנו, אחרת היא תאלץ אותה לפרוש מן הצבא. ג'ודי בוחרת לפרוש מן השירות ועוברת להתגורר בביתו של הנרי בפריז.
בחייהם המשותפים בפריז מתגלה צדו האחר של הנרי הוא מנסה לשלוט בכל צעדי של ג'ודי, מאלץ אותה לחתום על הסכם ממון ואף בוגד בה עם האקסית שלו ועם המשרתת. לג'ודי נמאס מהתנהגותו והיא עוזבת אותו באמצע טקס הנישואין שלהם.
צוות שחקנים

גולדי הון – טוראית ג'ודי בנג'מין
איילין ברנן – סרן דורין לואיס
ארמנד אסנטה - הנרי טרמונט
רוברט וובר – קולונל קליי תורנבוש
סאם ונאמייקר – טדי בנג'מין, אביה של ג'ודי
ברברה ברי – הארייט בנג'מין, אמה של ג'ודי
הארי דין סטנטון – סמל ראשון ג'ים באלארד
סאלי קירקלנד - הלגה
קרייג טי. נלסון - סרן ויליאם וודברידגי
אלברט ברוקס - ייל גודמן
סדרת המשך

בעקבות הצלחת הסרט הפיקה רשת CBS סדרת טלוויזיה בעלת אותו שם. הסדרה שודרה במשך 3 עונות בשנים 1981 – 1983 וזכתה בפרס אמי ובפרס גלובוס הזהב.
טוראי בנג'ימין המדהים

| --- | --- |

 בימוי:  Wenn V. Deramas 
 הופק בידי:  Charo Santos-Concio 
 תסריט:  Wenn V. Deramas 
 שחקנים ראשיים:  ווייס גנדה 
 מוזיקה:  Vincent de Jesus 
 מדינה:  הפיליפינים 
 חברת הפקה:  Star Cinema 
 חברה מפיצה:  Star Cinema 
 שיטת הפצה:  וידאו על פי דרישה 
 הקרנת בכורה:  25 בדצמבר 2014 
 שפת הסרט:  פיליפינית 
 סוגה:  סרט פנטזיה, סרט חג המולד 
 סרט קודם:  The Unkabogable Praybeyt Benjamin 
 דף הסרט ב־IMDb
 
טוראי בנג'מין המדהים (באנגלית: The Amazing Praybeyt Benjamin) הוא סרט קומדיה פיליפיני משנת 2014 בבימויו של ונוס ואלס וגיבסון. הסרט הוא המשך לסרט "The Unkabogable Praybeyt Benjamin" משנת 2011 ומככב בו הקומיקאי ואיש הטלוויזיה וייס גנדרה. הסרט משלב בין קומדיה לפעולה, ומציג את המשך הרפתקאותיו של בנג'מין "בני" סנטוס הרביעי, חייל גיי שהפך לגיבור לאומי בסרט הראשון.
עלילה

בנג'מין "בני" סנטוס הרביעי (וייס גנדרה) חוזר להתמודד עם אתגרים חדשים לאחר שהפך לגיבור לאומי בעקבות אירועי הסרט הראשון. בסרט ההמשך, בני נבחר למשימה מסוכנת ומורכבת שעלולה לסכן את שלום העולם. תוך כדי שהוא מתמודד עם האתגרים הצבאיים, בני מוצא את עצמו בסיטואציות קומיות בלתי צפויות, כאשר עליו לשמור על אומץ, נאמנות לחבריו, ותחושת ההומור שלו.
צוות השחקנים

וייס גנדרה בתפקיד בנג'מין "בני" סנטוס הרביעי - חייל גיי שהפך לגיבור לאומי בעקבות אירועי הסרט הראשון.
טום רודריגז בתפקיד גנרל וויליאם - דמות סמכותית שמסייעת לבני במשימתו החדשה.
בימבו מלו בתפקיד קפטן אש - אחד מהחיילים שעוזרים לבני במשימה.
עייאה רודריגז בתפקיד מאמו - אמו האוהבת והתומכת של בני.
ניקו אנטוניו בתפקיד וולטר - חבר קרוב ותומך של בני.
אלכס גונזאגה בתפקיד שאנטל - דמות נשית שמוסיפה קו קומי נוסף לסרט.
ביקורות

הסרט "טוראי בנג'מין המדהים" זכה להצלחה מסחרית גדולה בפיליפינים, אך הביקורות כלפיו היו מעורבות. הקהל הפיליפיני נהנה מההומור הפרוע ומהדמות הקומית של וייס גנדרה, שהפך לאייקון בתרבות הפיליפינית. עם זאת, המבקרים ציינו כי הסרט מתבסס יותר מדי על הומור סלפסטיק ופחות על עלילה או פיתוח דמויות. הסרט נחשב לבידור קליל ומהנה, אך לא הצליח לחדש או להעמיק כמו הסרט הראשון.
טמפה (אריזונה)

| --- | --- |
דגל טמפהדגל טמפה

 מדינה:  ארצות הברית ארצות הברית
 מדינה:  אריזונה אריזונה
 ראש העיר:  Corey Woods
 תאריך ייסוד:  15 באוקטובר 1892
 על שם:  טמפה 
 שטח:  104.18 קמ"ר
 גובה:  347.47 – 455.68 מטרים
 אוכלוסייה:  ‏
  ‑ בעיר:  195,805 (דירוג: 133 בארצות הברית, 2019)
  ‑ צפיפות:  1,890.90 נפש לקמ"ר (2019)
 קואורדינטות:  33°25′32″N 111°56′24″W﻿ / ﻿33.425555555556°N 111.94°W﻿ / 33.425555555556; -111.94 
 אזור זמן:  UTC-7
 https://www.tempe.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טמפה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טמפה(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוטמפה(למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוטמפה  he tabBackground:;tabBorder:#aaa;defaultTab:0;
 
טמפה (באנגלית: Tempe) היא העיר השמינית בגודלה באריזונה שבארצות הברית המהווה למעשה חלק מן המטרופולין של פיניקס. נכון לשנת 2019, אוכלוסיית העיר משוערת כ-195,000 תושבים.
בעיר שוכן אחד הקמפוסים של אוניברסיטת המדינה של אריזונה.
היסטוריה

תושבי הוהוקם התגוררו באזור טמפה עוד במהלך המאה ה-15. ההתיישבות המערבית באזור החלה באמצע המאה ה-19. עד שנות ה-60 של המאה ה-20 אפרו-אמריקאים יכלו לעבוד בעיר, אך עודדו אותם שלא לגור בה. השחורים הראשונים שקנו נכס בעיר עשו זאת רק בשנת 1965.
ערים תאומות

מקדוניה הצפונית סקופיה, מקדוניה הצפונית
גרמניה רגנסבורג, בוואריה, גרמניה
מאלי טימבוקטו, מאלי
אקוודור קואנקה, אקוודור
פרו קוסקו, פרו
שוודיה טרולהטן, שוודיה
הודו אגרה, אוטר פרדש, הודו
ז'אן-בטיסט קארפו

| --- | --- |

 לידה:  11 במאי 1827 ואלנסיין, צרפת 
 פטירה:  12 באוקטובר 1875 (בגיל 48) קורבוואה, צרפת 
 שם לידה:  Jean-Baptiste Carpeaux 
 מקום קבורה:  Valenciennes (St Roch) Communal Cemetery 
 מקום לימודים:  אקדמיית צרפת ברומא (1859)  בית הספר הלאומי הגבוה לאמנויות היפות  בפסקה זו רשומה אחת נוספת שטרם תורגמה 
 תקופת הפעילות:  1844–1874 (כ־30 שנה) 
 זרם באמנות:  הרומנטיקה 
 הושפע על ידי:  René Fache 
 יצירות ידועות:  פרוטומה של שארל גרנייה, שחומת העור, אוגולינו וילדיו, Pourquoi naître esclave ? 
 פרסים והוקרה:  פרס רומא (1854) 
 בן או בת זוג:  Amélie de Montfort (27 באפריל 1869–1874) 
 צאצאים:  Charles Carpeaux 
 
ז'אן-בטיסט קארפו (בצרפתית: Jean-Baptiste Carpeaux; ‏ 1827, ואלנסיין – 1875, קורבבואה, צרפת) היה פסל וצייר צרפתי שפעל בזמן הקיסרות השנייה תחת נפוליאון השלישי.
החל את לימודי האמנות אצל פרנסואה ריד, בגיל 17 החל את לימודיו  בבית הספר הלאומי הגבוה לאמנויות היפות ובשנת 1854 בגיל 27 זכה בפרס רומא, עבר לרומא לשבע שנים, למד באקדמיית צרפת ברומא ולמד את עבודותיהם של אמני הרנסאנס: מיכלאנג'לו, דונטלו, ואנדריאה דל ורוקיו, פיתח רגישות לתנועה וספונטניות ורכש את  יסודות אמנות הבארוק.
בשנת 1853 הציג בסלון הפריזאי (התערוכה הרשמית של בית הספר הלאומי הגבוה לאמנויות היפות),
בין תלמידיו: הפסל: אמה-ז'ול דאלו והצייר ז'אן לואי פוריין.
גלריה

העתק "הריקוד" במיקום המקורי בחזית בניין האופרה גרנייה המקור מוצג במוזיאון ד'אורסה
אוגולינו וילדיו במוזיאון המטרופוליטן לאמנות
נצחון פלורה  במוזיאון לאמנויות יפות בניס
ילד צוחק עם עלי גפן בשערו במוזיאון ני קרלסברג גליפטוטק בקופנהגן
ילד דייג עם קונכייה בגלריה הלאומית לאמנות
חילוץ כמתים

חילוץ כמתים היא תכונה של תורות מתמטיות, המאפשרת לפשט נוסחאות (לרוב מסדר ראשון). השימושים לכך הם רבים, הן במדעי המחשב התאורטיים והן בתורת המודלים.
רקע

על פי ההגדרה, תורה היא בעלת חילוץ כמתים אם כל נוסחה שקולה ביחס אליה לנוסחה חסרת כמתים (עם אותם משתנים חופשיים).
דוגמאות לתורות בעלות חילוץ כמתים הן תורת הסדר הקווי הצפוף ללא נקודות קצה ותורת השדות הסגורים אלגברית.
קיימות מספר דרכים להוכיח שלתורה יש חילוץ כמתים:
לכל נוסחה, מציאה מפורשת של נוסחה שקולה חסרת כמתים. שיטה זו מאפשרת להוכיח שתורת הסדר הקווי הצפוף ללא נקודות קצה היא בעלת חילוץ כמתים: לכל נוסחה בתורה זו, ניתן להתאים נוסחה המתארת את טיפוסי הסדר האפשריים של המשתנים החופשיים המופיעים בנוסחה המקורית.
נניח שבשפה קיים סמל קבוע c (המשמש למציאת נוסחה שקולה חסרת כמתים לפסוקים - לפסוק יכיח מותאמת הנוסחה c=c). עבור M ו-N מודלים של התורה, ו-A תת-קבוצה משותפת לשניהם, חילוץ כמתים שקול לתנאי הבא: לכל נוסחה בפרמטרים מ-A ומשתנה יחיד v, אם קיים איבר  m\in M כך ש-M מספק את הנוסחה המתקבלת מהצבת m במקום המשתנה v, אז קיים איבר  n\in N כך ש-N מספק את הנוסחה המתקבלת מהצבת n במקום המשתנה v. ניתן להרחיב את התנאי הזה הלאה למציאת תנאים מספיקים לחילוץ כמתים:
תת-מבנה סגור בפשטות בתוך מבנה המכיל אותו אם המבנים מסכימים על פסוקים חסרי כמתים עם פרמטרים מהמבנה הקטן וכימות ישי על משתנה יחיד v. תורה היא בעלת מודלים ראשוניים אלגברית אם לכל תת-מבנה של מודל כלשהו של התורה יש מודל שהוא ראשוני אלגברית ביחס אליו - המקיים שכל מודל המכיל את תת-המבנה ממנו יצאנו מכיל בתוכו עותק של המודל הראשוני אלגברית מעליו. תורות בהן כל תת-מודל הוא סגור בפשטות, שיש להן מודלים ראשוניים אלגברית, הן בעלות חילוץ כמתים. בשיטה זו ניתן להוכיח שתורות אלגבריות רבות הן בעלות חילוץ כמתים (ובהן תורת השדות הסגורים אלגברית, תורת החבורות החליקות האבליות חסרות הפיתול ותורת השדות הסגורים ממשית).
נניח ש-M, N מודלים של תורה T, שעוצמתה קטנה מעוצמת M. עוד נניח ש-N מממש כל טיפוס מעל קבוצת פרמטרים שגודלה לא עולה על גודל M. אז חילוץ כמתים שקול, במצב זה, לתנאי הבא: כל שיכון חלקי מתת קבוצה של M ל-N ניתן להרחבה לשיכון של M ב-N. בשיטה זו, למשל, ניתן להוכיח חילוץ כמתים בתורת השדות הסגורים דיפרנציאלית ממאפיין 0.
פיתוח אלגוריתם לחילוץ כמתים - עבור תורה שבה קיים אלגוריתם כזה, שאלת כריעות התורה נעשית פשוטה הרבה יותר, שכן בשיטה זו מנוטרלים שני המכשולים העיקריים בדרך לכריעות - כמתים ומשתנים (כשמשתנים ניתן לנטרל באמצעות ההבחנה שכימות כולל על כל משתנה לא משפיע על סטטוס היכיחות של הנוסחה). אם כן, שאלת כריעות התורה מצטמצמת לבדיקת הכריעות של תורה שקולה המורכבת רק מפסוקים חסרי כמתים (שהם צירופים בוליאניים של פסוקים אטומיים, ושאלת כריעותם פשוטה הרבה יותר).